Diari Oficial de la Generalitat Valenciana


Sumari del DOGV 6218, del 03-03-2010 (2010/2371)

Informació pública de l'estudi d'integració paisatgística i del pla de participació pública que l'acompanya, documents annexos al Pla Parcial Residencial de Millora El Clero.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2371


Data del document
:   15-02-2010

Organisme emissor
:   Ajuntament de Moixent

Tipus de document
:   Anunci

Descriptors 

:   * Moixent
    * administració local
    * pla d'urbanisme

Informació pública de l'estudi d'integració paisatgística i del pla de participació pública que l'acompanya, documents annexos al Pla Parcial Residencial de Millora El Clero. [2010/2371]  
En compliment d'allò disposat en el Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, es fa saber que pel Ple de l'Ajuntament, en sessió ordinària celebrada el 30 de desembre de 2009, es va acordar:  
Primer. Sotmetre a informació pública, pel termini d'un mes, per mitjà de la inserció d'edictes en el Diari Oficial de la Comunitat Valenciana, en un diari no oficial d'àmplia difusió a Moixent i al tauler d'anuncis de l'Ajuntament, l'estudi d'integració paisatgística, junt amb el pla de participació pública que l'acompanya, el qual constituïx document annex al Pla Parcial Residencial de Millora El Clero, que es redacta amb la finalitat de disposar de sòl edificable al municipi de Moixent, especialment per a HPO. El sector disposa d'ordenació detallada en el Pla General vigent i la millora consistix a reduir la grandària de la parcel·la mínima modificant amb això l'edificabilitat; així mateix la dita reducció exigix més viari, la qual cosa comporta la necessària modificació de l'ordenació detallada.   
Segon. Deixar a disposició del públic en format físic en les dependències municipals, així com en la pàgina web de l'Ajuntament de Moixent, l'assenyalat estudi d'integració paisatgística, junt amb el pla de participació pública que l'acompanya, a fi que els interessats puguen efectuar els comentaris, suggeriments i al·legacions que estimen convenients, així com agafar o descarregar les enquestes incloses en el pla de participació pública durant el termini d'un mes des de la publicació en el DOCV.  
Tercer. Notificar als interessats així com a les associacions del lloc que tinguen interés particular en eixa zona.  
La documentació referida estarà depositada, per a la seua consulta pública, en el Departament d'Urbanisme d'este Ajuntament, de 10.00 a 14.00 hores, de dilluns a divendres.  
En previsió de la possibilitat de supòsits regulats en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, el present anunci servix com a notificació als interessats amb domicili desconegut.  
Moixent, 15 de febrer de 2010.- L'alcalde president: Vicente Dubal Bon.